WORLD ทุ่มเงิน 255 ลบ.ซื้อหุ้นรพ.ในเชียงใหม่ “เอ็น ฮอสปิเทิล” 33% เริ่มเปิดบริการปี 64
WORLD ทุ่มเงิน 255 ลบ.ซื้อหุ้นรพ.ในเชียงใหม่ "เอ็น ฮอสปิเทิล" 33% เริ่มเปิดบริการปี 64
WORLD ทุ่มเงิน 255 ลบ.ซื้อหุ้นรพ.ในเชียงใหม่ "เอ็น ฮอสปิเทิล" 33% เริ่มเปิดบริการปี 64
15 พ.ย. 2562

บริษัท เวิลด์ คอร์ปอเรชั่น จำกัด (มหาชน) หรือ WORLD เปิดเผยว่า ที่ประชุมคณะกรรมการบริษัทเมื่อวานนี้  (14 พ.ย.) มีมติให้บริษัทเข้าซื้อหุ้น 33.33% ในบริษัท เอ็น ฮอสปิเทิล จำกัด ซึ่งประกอบกิจการเกี่ยวกับสุขภาพ โรงพยาบาล เภสัชภัณฑ์ เครื่องมือทางการแพทย์ ฯลฯ คิดเป็นเงิน 254.97 ล้านบาท โดยเงินลงทุนจะมาจากเงินทุนหมุนเวียนของบริษัท
สำหรับ บริษัท เอ็น ฮอสปิเทิล จำกัด เป็นเจ้าของที่ดินขนาด 10-2-99.6 ไร่ และอาคารขนาด 21,887 ตารางเมตร เป็นโรงพยาบาลขนาด 60 เตียง ตั้งอยู่ที่อำเภอสันทราย จังหวัดเชียงใหม่ โดยคาดว่าจะเปิดดำเนินการในปี 64 โดยมีมูลค่าของที่ดินและอาคาร ซึ่งประเมินโดยวิธีมูลค่าตลาด จำนวน 762.16 ล้านบาท
ทั้งนี้ การลงทุนดังกล่าวจะทำให้บริษัทมีธุรกิจซึ่งมีรายได้และผลประกอบการต่อเนื่อง ซึ่งเป็นธุรกิจที่คุ้มค่าต่อการลงทุน เนื่องจากโรงพยาบาลตั้งอยู่ในบริเวณ อำเภอ สันทราย เส้นทางไปมหาวิทยาลัยแม่โจ้ บริเวณดังกล่าวเป็นพื้นที่ที่ถูกพัฒนาเป็นที่อยู่อาศัย ซึ่งที่ผ่านมามีจำนวนประชากรขยายตัวเพิ่มขึ้นอย่างรวดเร็ว และจะเป็นโรงพยาบาลเอกชนแห่งแรกในอำเภอสันทราย